CELEX: 62021CN0431
Language: et
Date: 2021-07-15 00:00:00
Title: Kohtuasi C-431/21: Eelotsusetaotlus, mille on esitanud Finanzgericht Bremen (Saksamaa) 15. juulil 2021 – X GmbH & Co. KG versus Finanzamt Bremen

4.10.2021   
            
            
               ET
            
            
               Euroopa Liidu Teataja
            
            
               C 401/5
            
         
      Eelotsusetaotlus, mille on esitanud Finanzgericht Bremen (Saksamaa) 15. juulil 2021 – X GmbH & Co. KG versus Finanzamt Bremen
      (Kohtuasi C-431/21)
      (2021/C 401/06)
      Kohtumenetluse keel: saksa
      
         Eelotsusetaotluse esitanud kohus
      
      Finanzgericht Bremen
      
         Põhikohtuasja pooled
      
      
         Kaebuse esitaja: X GmbH & Co. KG
      
         Vastustaja: Finanzamt Bremen
      
         Eelotsuse küsimus
      
      Kas EÜ artiklit 43 ja ELTL artiklit 49, mis sätestavad asutamisvabaduse, (või EÜ artiklit 49 ja ELTL artiklit 56, mis sätestavad teenuste osutamise vabaduse) tuleb tõlgendada nii, et nendega on vastuolus liikmesriigi õigusnormid, mille kohaselt on maksukohustuslane välismaise elemendiga tehinguid puudutavatel asjaoludel kohustatud pidama seotud isikutega ärisuhete liigi ja sisu kohta raamatupidamisarvestust, mis hõlmab ka seotud isikutega sõlmitud reaalturuväärtuse põhimõtet järgiva hinna- ja muu kokkuleppe majanduslikku ja õiguslikku alust, ning mille kohaselt juhul, kui maksukohustuslane ei esita maksuhalduri nõutud raamatupidamisarvestust või esitatud raamatupidamisarvestus on olulises osas kasutu, kehtib ümberlükatav eeldus, et tema Saksamaal maksustatav tulu, mille suuruse väljaselgitamist peaks võimaldama raamatupidamisarvestus, on deklareeritust suurem, ja kui maksuhaldur peab sellisel juhul tulu hindama ja tulu saab eelkõige hinnavahemike alusel kindlaks määrata üksnes teatavates piirides, siis võib neid piire rakendada maksukohustuslasele kõige ebasoodsamalt, ning määratakse ka lisamaks, mille suurus on mitte vähem kui 5 % ja mitte rohkem kui 10 % tuvastatud korrigeeritud tulust, aga vähemalt 5 000 eurot, ja hilinemisega esitatud kasutatava raamatupidamisarvestuse korral kuni 1 000 000 eurot, kuid vähemalt 100 eurot iga tähtaega ületanud ööpäeva kohta, kusjuures lisamaksu võib määramata jätta ainult juhul, kui maksukohustuslane ei ole raamatupidamisarvestuse pidamise kohustuse rikkumises süüdi või tema süü on väike?